Agliuona
Agliuona – upelis Lietuvoje, Jurbarko rajone; Snietalos kairysis intakas. Vandentakio kodas LR upių klasifikatoriuje – 10012155. Išteka Terespolio kaimo apylinkėse, apie 5 km į šiaurės vakarus nuo Veliuonos. Teka šiaurės vakarų kryptimi Karšuvos žemuma per Dubinskių, Klapatinės, Paagliuonių ir Pasnietalių kaimus. Įteka į Snietalą 6,8 km nuo jos žiočių. Priklauso Nemuno mažųjų intakų baseinui. Turi bevardį dešinįjį intaką (vandentakio kodas – 10012156) 1,4 km atstumu nuo žiočių.